شه‌فه‌ق نيوز/ عه‌لى خامه‌نه‌يى رابه‌ر باڵاى ئيرانى، وت: بايه‌سه‌ زيايكردن مادده‌ى به‌نزين جيوه‌جێ بكريه‌ێد.
خامه‌نه‌يى جوور ئه‌وه‌گ ته‌له‌فزيۆن فه‌رمى باس له‌لى كرد، مناى كاره‌يل تێكده‌رانه‌ كرد جوور ئه‌وه‌گ ناوى نا" نه‌ياره‌يل شۆرش و دوژمنه‌يل" و داوايش وه‌رپرسه‌يل ئاسايش كرد ئه‌ركه‌يليان له‌و باوه‌ته‌و ئه‌نجام بيه‌ن.
يه‌يش له‌وه‌ختيگه‌ خوه‌ينيشانداين له‌ ئيران زياتره‌ بوى و چالاكوانه‌يل باس له‌ سزانن بانك و باره‌گايگ هيزه‌يل به‌سيج كردن له‌ شار كه‌ره‌ج له‌ باكوور خوه‌رئاواى ته‌هران.
جى باسه‌، سه‌رچه‌وه‌يگيش ئاگادار ئيرانى وت: خامه‌نه‌يى خوه‌ى فه‌رمان به‌رزه‌وكردن نرخه‌يل سوزه‌مه‌نى داگه‌ و يه‌يش له‌يوا كردگه‌ شه‌پۆليگ خوه‌ينيشانداين روێ له‌ وڵاته‌گه‌ بكا.
